Од 1993 једна ескадрила хеликоптера Ми-24В, у оперативној употреби је у хрватском ратном ваздухопловству. Ови хеликоптери су коришћени у неким акцијама против Крајишких Срба и за време Операције Олуја нападајући српске копнене снаге. Претпоставља се да је један хеликоптер лакше оштећен у току тих борби. За време борби против терориста ОВК на Космету 1998, хеликоптери Ми-24В Јединица за специјалне операције, били су коришћени у акцији код села Доње Преказе. У ноћи 1. марта 1998, један Ми-24 морао је принудно слетети јер је био погођен метком из лаког наоружања, али су зато оперативци ЈСО који су се налазили у хеликоптеру неутралисали терористе ОВК. У току лета 1998, хеликоптери Ми-24В, коришћени су у пар борбених задатака. Користећи четири хеликоптера, 27. јуна, ЈСО је спасла око 100 српских полицајаца и цивила блокираних од стране НАТО-а у селу Кијево. Два хеликоптера Ми-24В и још два хеликоптера Ми-17В транспортовала су муницију и храну и евакуисала рањенике. За време НАТО агресије, хеликоптери су били добро скривени, те су преживели нападе из ваздуха. Македонска Армија је 2001. из Украјине набавила око 18 хеликоптера Ми-24 у верзијама Ми-24В и Ми-24К и један Камов Ка-50 за борбу против албанских терориста. Главно подручје дејства ових хеликоптера било је око Тетова, Радуше и Аракинова. Хеликоптери су коришћени учестало и веома ефективно у комбинацији са неколико ловачко-бомбардерских авиона Сухој Су-25, што потврђују огромни губици терориста код села Арачиново, који броје по претпоставкама и преко 940 мртвих.